CELEX: 62016CN0207
Language: fi
Date: 2016-04-14 00:00:00
Title: Asia C-207/16: Ennakkoratkaisupyyntö, jonka Audiencia provincial de Tarragona (Espanja) on esittänyt 14.4.2016 – Ministerio Fiscal

11.7.2016   
            
            
               FI
            
            
               Euroopan unionin virallinen lehti
            
            
               C 251/7
            
         Ennakkoratkaisupyyntö, jonka Audiencia provincial de Tarragona (Espanja) on esittänyt 14.4.2016 – Ministerio Fiscal
   (Asia C-207/16)
   (2016/C 251/09)
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Audiencia provincial de Tarragona
   
      Pääasian asianosainen
   
   Ministerio Fiscal
   
      Ennakkoratkaisukysymykset
   
   
               1)
            
            
               Voidaanko rikosten vakavuus, joka voi oikeuttaa perusoikeuskirjan (1) 7 ja 8 artiklassa tunnustettuihin perusoikeuksiin puuttumisen, määritellä yksinomaan sen seuraamuksen perusteella, joka tutkittavana olevasta rikoksesta voidaan määrätä, vai onko lisäksi tarpeen yksilöidä lainvastaisen menettelyn osalta yksilön ja/tai kollektiivisiin oikeushyviin kohdistuneiden loukkausten vakavuuden asteet?
            
         
               2)
            
            
               Siltä varalta, että jos rikoksen vakavuus arvioidaan ainoastaan siitä määrättävän seuraamuksen perusteella, ja tätä voidaan pitää niiden unionin perustuslaillisten periaatteiden mukaisena, joita unionin tuomioistuin on soveltanut 8.4.2014 antamassaan tuomiossa [yhdistetyt asiat C-293/12, Digital Rights Ireland ja C-594/12, Seitlinger ym.] direktiiviin (2) kohdistettavan valvonnan tarkkuutta mittaavina kriteereinä, kuinka ankara tällaisen seuraamuksen on vähintään oltava? Olisiko yleinen kolmen vuoden vankeusrangaistus riittävä vähimmäisseuraamus?
            
         
      (1)  Euroopan unionin perusoikeuskirja (EUVL 2012, C 326, s. 391).
   
      (2)  Yleisesti saatavilla olevien sähköisten viestintäpalvelujen tai yleisten viestintäverkkojen yhteydessä tuotettavien tai käsiteltävien tietojen säilyttämisestä ja direktiivin 2002/58/EY muuttamisesta 15.3.2006 annettu Euroopan parlamentin ja neuvoston direktiivi 2006/24/EY (EUVL 2006, L 105, s. 54).